BG มอบสิ่งของหนุนกิจกรรม “วันคนพิการสากล” จ.ปทุมธานี
BG ส่งสุข มอบของขวัญและของรางวัล เครื่องดื่ม หนุนกิจกรรมวันคนพิการสากล ประจำปี 2565 จ.ปทุมธานี
BG ส่งสุข มอบของขวัญและของรางวัล เครื่องดื่ม หนุนกิจกรรมวันคนพิการสากล ประจำปี 2565 จ.ปทุมธานี
9 ม.ค. 2566

บริษัท บางกอกกล๊าส จำกัด (มหาชน) หรือ BG และบริษัทในเครือ มุ่งมั่นที่จะส่งเสริมและสนับสนุนความหลากหลาย ยอมรับความแตกต่างของบุคคล พร้อมเป็นส่วนหนึ่งในการสร้างสังคมแห่งโอกาส เพื่อให้คนพิการได้แสดงศักยภาพความสามารถ และเข้าถึงสิทธิประโยชน์ต่างๆ ในสังคม
ทั้งนี้บริษัทฯ จึงร่วมสนับสนุนกิจกรรมวันคนพิการสากลจังหวัดปทุมธานี ประจำปี 2565 จัดโดย สำนักงานพัฒนาสังคมและความมั่นคงของมนุษย์จังหวัดปทุมธานี ผ่านการสนับสนุนของขวัญและของรางวัล อาทิ จักรยาน เสื้อกีฬา เสื้อโปโล เป็นต้น รวมถึงเครื่องดื่มสำหรับผู้ที่เข้าร่วมงานฯ โดยมี นางสาวศศิธร ซื้อค้า ผู้จัดการส่วนธุรการและกิจกรรมบริการ บริษัท ปทุมธานีกล๊าส อินดัสทรี จำกัด เป็นตัวแทนบริษัทฯ ส่งมอบให้แก่ คณะเจ้าหน้าที่จากสำนักงานพัฒนาสังคมและความมั่นคงของมนุษย์จังหวัดปทุมธานี ณ อาคารสำนักงานใหญ่ BG